OpenLLM-France/wikimedia huggingface dataset:
# Mirador del Bassot

El Mirador del Bassot és un espai històric a Vilalba dels Arcs, des d'on les tropes rebels, aixecades contra la democràcia republicana el juliol de 1936 i dirigides pel general Franco, van organitzar la defensa estratègica d'aquesta vila davant del Govern legítim de la República. El Bassot, espai central d'aquesta defensa, era una antiga bassa avui desapareguda des d'on es recollia aigua. Actualment s'hi ha instal·lat senyals explicatius sobre aquesta posició defensiva franquista i sobre els intents de l'exèrcit republicà de prendre aquesta població i continuar la seva progressió per la Terra Alta a l'estiu de 1938, durant la batalla de l'Ebre.
El municipi de Vilalba dels Arcs es troba sobre un petit turó, a la cota 452. El 25 de juliol de 1938, dia en què va començar la batalla de l'Ebre, les restes de la 50a Divisió franquista es van retirar a Vilalba dels Arcs, un dels punts de resistència de la nova línia. El mateix dia 25 les forces republicanes van començar l'assalt de la població pel sector del Bassot sense èxit –per manca d'artilleria, que encara no havia travessat el riu, i d'armament pesat. Al seu torn, les forces franquistes van resistir les agressions i van reforçar la defensa amb l'arribada de les tropes de relleu, les de la 74a Divisió. A partir del dia 29, els republicans canvien d'estratègia i proven d'ocupar la població des de Quatre Camins fins al 2 d'agost, sense cap mena d'èxit. A partir d'aquí, l'estat major republicà va posar fi a l'acció ofensiva i va passar tan sols a defensar el territori ocupat.
Vilalba dels Arcs té un interessant nucli antic, amb la plaça porxada, l'església parroquial de Sant Llorenç i la capella de la Mare de Déu de Gràcia, actualment condicionada com a sala d'actes i exposicions. Tant la mateixa comarca de la Terra Alta com la veïna Ribera d'Ebre contenen una oferta d'espais de memòria important, ja que s'han recuperat espais històrics, s'han senyalitzat llocs de memòria i s'han creat diversos centres d'interpretació; tota aquesta oferta configura els Espais de la Batalla de l'Ebre. També es pot visitar per proximitat geogràfica i temàtica el camp d'aviació de la Sénia, al Montsià.

## Referències

* 1 2 3 «Mirador del Bassot». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].
# Miquel Cardona i Martí

Miquel Cardona i Martí (Barcelona, 1908 - Caracas, 1964) va ésser un dibuixant (conegut amb el pseudònim de Quelus) que col·laborà en nombroses publicacions satíriques com L'Esquella de la Torratxa, El Borinot, El Senyor Daixonses i la Senyora Dallonses, El Senyor Canons i el magazine D'Ací i d'Allà.
L'any 1931 va fer una exposició individual a la Sala Badrinas de Barcelona.
Durant la darrera Guerra Civil espanyola realitzà diverses auques de tema bèl·lic per al Comissariat de Propaganda de la Generalitat de Catalunya.
El 1939 s'exilià a França, d'on se n'aniria el 1947 a Veneçuela on treballà en la il·lustració de llibres i revistes.

## Referències

* ↑ Repertori d'exposicions individuals d'art a Catalunya (fins a l'any 1938). Institut d'Estudis Catalans, Memòries de la Secció Històrico-Arqueològica, LI, 1999, p. 285, cat. 2255-2257. ISBN 84-7283-444-1.
* Mas i Peinado, Ricard: Els artistes catalans i la publicitat (1888-1929). Parsifal Edicions, Barcelona, 2002. ISBN 84-95554-16-X, plana 207.
# Miquel Cardellach Galí

Miquel Cardellach Galí (Terrassa, ca. 1741 - Montserrat, 8 de juny de 1809) era oncle d'Antoni Bosch i Cardellach, i fill de Josep Cardellach i Catalina Galí.
Va ser monjo benedictí del monestir de Montserrat, a Catalunya, on també esdevingué organista i violoncel·lista acompanyant la capella de música gràcies a que els seus pares li van transmetre el gust per les lletres i en especial per la música. A més a més, també va ser educat per ells en la moral cristiana.
La moral cristiana no era només un conjunt de normes sinó que era una forma de viure en harmonia amb les lliçons de Jesús, el fill de Déu.
En la seva infantesa estudià a l'Escolania de Montserrat perquè tenia nocions de gramàtica i el desig d’aprendre més sobre música amb bons mestres.
El monestir de Montserrat, erigit a finals del segle IX, va ser un lloc atractiu per a ell perquè des del seu origen era considerat el bressol dels grans músics, dels grans penitents i dels barons pietosos i ell volia començar una nova vida més en harmonia amb si mateix i amb Déu, en un espai natural i allunyat del bullici de les ciutats. A més a més, eren molt coneguts els prodigis que s’esdevenien per la intercessió de la Verge de Montserrat.
A la capella de la ciutat de Lorca li oferiren ser baix cantant però va refusar l’oferta per dedicar-se plenament als exercicis propis del noviciat i quan els seus superiors van considerar oportú l'enviaren a estudiar a Salamanca i Oviedo.
El 4 de març de 1759 va prendre els vots monàstics a Montserrat i a partir de seguir els cursos eclesiàstics li foren confiats diferents càrrecs i oficis, especialment el de mestre de novicis que va exercir durant divuit anys. Durant aquests anys va enfortir la seva ànima a través de la pregària, la mortificació i la penitència, i conduí els seus deixebles a una vida contemplativa i monàstica.
Al 1808, just en esclatar la Guerra del Francès, era el prior més gran del monestir però traspassà l'any següent. Va ser un gran coneixedor de les costums del monestir i les rúbriques litúrgiques i va elaborar dos tractats dels quals ha sobreviscut el Tratado sobre el modo de asistir y ayudar a misa. Pel que se sap avui dia el tractat que es va perdre versava sobre els costums del monestir.

## Referències

* ↑ Casanovas Romeu / Renom Pulit, Àngels / Mercè «Com un fill de teixidor de lli va preparar-se per esdevenir un savi metge il·lustrat». Fundació Bosch i Cardellach, 2012, pàg. 8.
* 1 2 3 4 5 6 Castellanos De Losada, Basilio Sebastian. Biografía eclesiástica completa: vidas de los personajes del Antiguo y Nuevo Testamento, de todos los santos que venera la Iglesia, papas y eclesiásticos célebres por sus virtudes y talentos, en orden alfabético, Volumen 3 (en castellano). 1850. National Library of the Netherlands: Imprenta y Librería de Eusebio Aguado, 26 Juliol 2013, p. 390-392.
* ↑ ZARAGOZA PASCUAL, Ernesto «Músicos benedictinos españoles (siglo XVIII)». Revista de Musicología Vol. 2, No. 2, juliol-desembre 1979.
# Mogok

Mogok (birmà မိုးကုတ်) és una ciutat del districte de Pyin Oo Lwin, a la divisió de Mandalay a Birmània (Myanmar), amb una població estimada de 150.000 habitants (el 1901 eren 6.078 habitants, però uns 15.000 amb els de la rodalia), a uns 200 km al nord de Mandalay i 1.170 metres d'altitud, a 22° 55′ N, 96° 30′ E﻿ / ﻿22.917°N,96.500°E﻿ / 22.917; 96.500 a 58 km a l'est de l'Irauadi. La població és majoritàriament bamar, amb minories de xans, lisus, palaungs, karens i xinesos. La ciutat té reputació per les seves pedres precioses especialment robis i safirs però també lapislàtzuli, granates, periodites i pedres de lluna; el mercat d'aquestes pedres és a Mogok i no pot ser visitat per estrangers sense un permís especial; la zona de la vall de Mogok, les muntanyes al nord de la ciutat, produeix robis de color sang i safirs blaus. Les condicions de treball són pèssimes i els treballadors sovint estant drogats per aguantar i produir més.

## Història

Sota domini britànic Mogok, formada per una col·lecció de pobles petits, fou la capital del districte de Mines de Robins (Ruby Mines District)a l'Alta Birmània. Estava dividida en nou barris i no fou municipi fins al segle xx. Fou la seu de la Ruby Mines Company.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Modelatge (psicologia)

El modelatge és una tècnica, emprada en intervencions psicològiques, per adquirir noves respostes o conductes que es troben absents o presents d'una manera molt incipient. Es tracta d'afavorir el desenvolupament gradual d'una conducta mitjançant el fet de reforçar, repetidament, millores petites, o aproximacions a la conducta final (objectiu). Es tracta de reforçar la millora, no pas la perfecció.
# Miracle dels peixets

El miracle dels peixets o milacre dels peixets fou un esdeveniment religiós que, segons la tradició, tingué lloc el juliol del 1348 entre els actuals municipis d'Alboraia i Almàssera (Horta Nord, País Valencià). El miracle es commemora amb una romeria el dilluns de Pentecosta a l'ermita erigida en record de tal succés.
Segons la llegenda, un convers anomenat Hassam-Ardà, que estava greument ferit, cridà al capellà d'Alboraia (ja que Almàssera pertanyia llavors eclesiàsticament a eixa localitat) per a rebre el Sant Viàtic. El clergue, en anar a creuar el barranc de Carraixet, que venia crescut per una forta pluja, caigué en l'aigua juntament amb el seu cavall, i perdé l'arqueta on guardava les sagrades formes. El religiós decidí tornar a Alboraia, i més tard hi acudiren uns llauradors dient que havien vist unes llumenetes brillants al barranc, que resultaren ser tres peixos amb les formes dins de la boca. Així doncs, el capellà recollí les formes amb un calze, que es conserva a Alboraia, mentre que l'arqueta és custodiada a Almàssera. Existix una polèmica sobre si el rector anava a Almàssera o en tornava, centrada en el fet que si hi anava portaria tres formes i si en tornava, en portaria dues. Per tant, a l'escut d'Alboraia apareixen tres peixos i al d'Almàssera, dos.
Arran d'aquest succés, Almàssera sol·licità al bisbe de València una parròquia pròpia, cosa que aconseguí el 1352 gràcies a la mediació de n'Hug de Fenollet.

## Vegeu també

* Ermita del Miracle dels Peixets.

## Referències

* 1 2 3 4 «El "Miracle dels Peixets"». A: Almàssera: Guía turística. Almàssera: Ayuntamiento de Almácera, 2008, p. 4.
* ↑ «Milagro eucarístico de Alboraya-Almácera» (en castellà). The real presence.com.
# Melantiàcies

Les melantiàcies (Melanthiaceae) són una família de plantes monocotiledònies, consten de 16 gèneres dels quals es poden distingir 5 grups distintius morfològicament, entre els quals es troben gèneres com Trillium (anteriorment en Trilliaceae). Posseeixen fulles sempreverds, de base envainadora, la inflorescència raïmosa, 3 o 4 tèpals, estils separats i l'estigma sec, el periant persistent en el fruit, l'embrió petit.

## Gèneres

* Amianthium
* Anticlea
* Chamaelirium
* Chionographis
* Helonias
* Heloniopsis
* Melanthium
* Paris
* Pseudotrillium
* Schoenocaulon
* Stenanthium
* Toxicoscordion
* Trillidium
* Trillium
* Veratrum
* Xerophyllum
* Ypsilandra
* Zigadenus
# Molí de Sora

El Molí de Sora és un antic molí, actualment un habitatge, de Sora (Osona), una obra inclosa a l'Inventari del Patrimoni Arquitectònic de Catalunya.

## Descripció

Molí situat les masies La Sala i la Talaia en una fondalada de la riera de Sora en els seu curs mitjà.
És una edificació de forma allargada amb teulada a dues vessants i aiguavés a la façana principal. Davant l'edifici original hi ha una passadís format per 2 pilars de pedra treballada que conforma un edifici on hi ha una galeria. A mà dreta hi ha també un edifici afegit fet sobre la roca amb una eixida al primer pis essent la planta baixa destinada a corts. A la part del darrere hi ha la boca d'entrada d'aigua amb un mur de pedra i també unes escales.

## Història

La història d'aquest molí aniria unida a la del mas La Sala, masia amb força importància al segle xiv. Tot i així l'actual edificació és obra de principis del segle xix, en la llinda de l'edifici original hi ha la data de 1834. Sembla que al llarg d'aquest segle tingué certa prosperitat, si bé la davallada demogràfica de les masies del voltant es feia notar fins a abandonar les seves funcions convertint-se en segona residència.

## Referències

* 1 2 3 «Molí de Sora». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Mnemosyne, LLC

Mnemosyne, LLC és una empresa amb seu a Califòrnia dedicada a l'entreteniment fundada el 2004 per Jeff Grubb i Julia Howe, antics desenvolupadors de Cyber Warrior. S'encarrega del MMORPG Rubies of Eventide. Creà la beguda carbonatada amb cafeïna Tentacle Grape i el joc de cartes col·leccionables Lolcattz.

## Referències

* ↑ «MNEMOSYNE, LLC». Bizapedia. [Consulta: 2 abril 2016].
* 1 2 «Mnemosyne, LLC. Opens for Business and Revives ROE». Prweb, 08-08-2004 [Consulta: 2 abril 2016]. Arxivat 13 April 2016$^{[Datemismatch]}$ a Wayback Machine.
* ↑ Fahey, Mike «Ah, The Delicious Taste Of Tentacle Rape». Kotaku, 30-12-2008 [Consulta: 25 agost 2015].
# Metin Oktay

Metin Oktay (2 de febrer de 1936 - 13 de setembre de 1991) fou un futbolista turc de la dècada de 1960.
Fou 36 cops internacional amb la selecció turca de futbol. Pel que fa a clubs, defensà els colors d'İzmirspor, Galatasaray i Palermo.

## Palmarès
### Galatasaray SK

* Lliga d'Istanbul de futbol: 2
** 1955-56, 1957-58
* Süper Lig: 2
** 1962-63, 1968-69
* Copa turca de futbol: 4
** 1962-63, 1963-64, 1964-65, 1965-66
* Supercopa turca de futbol: 2
** 1966, 1969
* Copa de l'Associació d'Escriptors d'Esports Turcs: 3
** 1963, 1966, 1967

## Referències

* ↑ «Metin Oktay - Taçsız Kral (The Uncrowned King)». Turkish Football, 13-09-2012. Arxivat de l'original el 24 octubre 2013. [Consulta: 13 setembre 2013].
* ↑ «Metin'e Requem» (en turc). Ymemleketfutbolu.com. Arxivat de l'original el 6 de juny 2014. [Consulta: 28 agost 2013].
* ↑ «İz Bırakanlar» (en turc). Yeni Asir. Arxivat de l'original el 20 octubre 2000. [Consulta: 28 agost 2013].
# Ministeri de l'Amor

El Ministeri de l'Amor (Miniam o Minimor, segons l'edició traduïda, tal com es coneix en Novaparla) és un dels quatre ministeris que governen Oceania a l'obra "1984" de George Orwell, i l'indret on transcorre la major part de l'acció de la tercera i darrera part del llibre.
Els altres ministeris que hi apareixen es coneixen amb els noms de Ministeri de la Veritat (Miniver o Miniveri), Ministeri de l'Abundància (Miniabun o Minitot) i Ministeri de la Pau (Minipax).
Com aquests altres, el Ministeri de l'Amor té un nom deliberadament enganyós, bé que és el més proper a la realitat, ja que el seu propòsit és el d'obligar a la gent a estimar el Gran Germà, mitjançant el terror, tortures i rentats de cervell.
L'edifici on es troba el ministeri de l'amor ens és descrit com un lloc sense finestres, envoltat de tanca elèctrica, portes d'acer i torres on s'amaguen guardes armats amb metralladores. Dins de l'edifici no els llums no s'apaguen mai, motiu pel qual té l'enigmàtic epítet "el lloc on no hi ha foscor". Tot i que el Partit li dona poca importància, la seva funció és ben coneguda, i possiblement aquest organisme de control de la població sigui el ministeri més important del govern.
Aquest ministeri conté la famosa "Habitació 101" i els quarters generals de la Policia del Pensament.
# Ministeri de Turisme de Grècia

El Ministeri de Turisme o de desenvolupament Turístic (en grec:Υπουργείo Τουριστικής Ανάπτυξης) és un departament governamental de Grècia que té al seu càrrec el turisme grec. El ministeri es va fusionar amb el Ministeri de Cultura el 2009 i va ser restablert l'any 2012.

## Llista dels Ministres de Desenvolupament Turístic (2004-2009)

| Nom | Entrada | Sortida | Partit |
| Dimitris Avramopoulos | 18 de març de 2004 | 15 de febrer de 2006 | Nova Democràcia |
| Fani Palli-Petralia | 15 de febrer de 2006 | 19 de setembre de 2007 | Nova Democràcia |
| Aris Spiliotopoulos | 19 de setembre de 2007 | 8 de gener de 2009 | Nova Democràcia |
| Kostas Markopoulos | 8 de gener de 2009 | 6 d'octubre de 2009 | Nova Democràcia |

## Llista dels Ministres de Turisme (2012 -)

| Nom | Entrada | Sortida | Partit |
| Olga Kefalogianni | 21 de juny de 2012 | Titular | Nova Democràcia |

## Enllaços externs

* Pàgina web oficial del Ministeri
# Museu Etnològic de Dénia

El Museu etnològic de Dénia (Marina Alta, País Valencià) tracta sobre els moments d'auge i esplendor que va viure la ciutat en la segona meitat del segle xix a causa del comerç de la pansa. Aquest fet va provocar un gran desenvolupament urbanístic i va crear un ambient cultural i una societat burgesa consolidada que va gaudir dels avançaments del moment, com el tren i el gas, entre d'altres.
El cultiu de la vinya, el procés d'elaboració de la pansa, el paper del port i dels magatzems, les fluctuacions i el zenit de la seua comercialització cap a Anglaterra, el Nord d'Europa i Amèrica constitueixen el fil de la proposta museográfica. Així mateix, la ciutat i els costums d'aleshores queden retratats a través de les imatges gràfiques, les arts i altres manifestacions amb què compta el museu.

## Referències

* ↑ «Dénia, epicentro de la pasa» (en castellà), 28-03-2015. [Consulta: 3 juny 2020].
* ↑ «Denia, Ciudad Creativa de la Gastronomía – BOHO SUITES DENIA» (en castellà). [Consulta: 3 juny 2020].
* ↑ «Ruta dels Riuraus, el legado de la pasa». [Consulta: 3 juny 2020].
# Moripol

Moripol (o també Mirapol) és un llogaret del municipi de Gósol situat al vessant oriental de la serra de les Comes, a 1.379 m d'altitud. A uns 250 m al nord del poblet hi passa el torrent de Moripol.
L'església, dedicada a Sant Vicenç, depèn de la parròquia de l'Espà i ja és citada a l'acta de consagració de la catedral de la Seu d'Urgell (any 839) on apareix escrita sota la forma Mesapolo.

## Referències

* ↑ «Moripol». Gran Enciclopèdia Catalana. Barcelona: Grup Enciclopèdia Catalana.
* 1 2 «Moripol». Diccionari català-valencià-balear
* ↑ Web del bisbat de Solsona
# Muiden

Muiden és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 6.514 habitants repartits per una superfície de 36,51 km² (dels quals 22,06 km² corresponen a aigua). Limita a l'oest amb Diemen, a l'est amb Naarden i al sud amb Weesp.

## Nuclis de població

Muiden i Muiderberg.

## Vegeu també

* Castell de Muiden

## Enllaços externs

* www.muiden.nl
# Montezuma (Iowa)

Montezuma és una ciutat de l'Estat d'Iowa, als Estats Units. Forma part del comtat de Poweshiek i és la capital del comtat. Segons el cens del 2000, té una població de 1.440 habitants.

## Enllaços externs

* Ajuntament de Montezuma Arxivat 2020-08-10 a Wayback Machine.
# Montezuma (Kansas)

Montezuma és una població dels Estats Units a l'estat de Kansas. Segons el cens del 2000 tenia 966 habitants.

## Demografia

Segons el cens del 2000, Montezuma tenia 966 habitants, 335 habitatges, i 235 famílies. La densitat de població era de 525,3 habitants/km².
Dels 335 habitatges en un 32,2% hi vivien nens de menys de 18 anys, en un 62,1% hi vivien parelles casades, en un 6% dones solteres, i en un 29,6% no eren unitats familiars. En el 27,2% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,13.
Per edats la població es repartia de la següent manera: un 25,6% tenia menys de 18 anys, un 8,4% entre 18 i 24, un 21,6% entre 25 i 44, un 15,6% de 45 a 60 i un 28,8% 65 anys o més.
L'edat mediana era de 39 anys. Per cada 100 dones de 18 o més anys hi havia 73,7 homes.
La renda mediana per habitatge era de 36.719 $ i la renda mediana per família de 41.528 $. Els homes tenien una renda mediana de 31.500 $ mentre que les dones 23.750 $. La renda per capita de la població era de 19.052 $. Entorn del 5,6% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Montezuma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Montezuma». American Fact Finder. Oficina del Cens dels Estats Units, 12-01-2010.
# Miran Pavlin

Miran Pavlin (8 d'octubre de 1971) és un exfutbolista eslovè de les dècades de 1990 i 2000.
Fou 63 cops internacional amb la selecció eslovena, amb la qual participà en el Mundial de 2002.
Pel que fa a clubs, defensà els colors de Olimpija, SC Freiburg, Olympiakos Nicosia, APOEL, FC Porto i Olimpija Ljubljana.

## Referències

* ↑ «Miran Pavlin» (en slovenian). Football Association of Slovenia official website. [Consulta: 7 setembre 2016].
* ↑ Miran Pavlin Fitxa i estadístiques a la FIFA
* ↑ «Slovenia face Ukraine with Milenko Acimovic's great goal fresh in the mind». espnfc.co.uk, 11-11-2015 [Consulta: 12 novembre 2015].
* ↑ «2000-01 Taça de Portugal quarterfinal Bragança vs. Porto». ForaDeJogo. [Consulta: 2 maig 2017].
# Montanoceratop

El montanoceratop (Montanoceratops, "cara banyuda de Montana") és un gènere de petit dinosaure ceratop que va viure al Cretaci superior (Maastrichtià). Les seves restes fòssils, tal com el seu nom indica, es van trobar a Montana.
# Moreland (Geòrgia)

Moreland és una població dels Estats Units a l'estat de Geòrgia. Segons el cens del 2000 tenia 393 habitants.

## Demografia

Segons el cens del 2000, Moreland tenia 393 habitants, 150 habitatges, i 109 famílies. La densitat de població era de 174,4 habitants/km².
Dels 150 habitatges en un 33,3% hi vivien nens de menys de 18 anys, en un 52% hi vivien parelles casades, en un 14,7% dones solteres, i en un 27,3% no eren unitats familiars. En el 24% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,12.
Per edats la població es repartia de la següent manera: un 24,7% tenia menys de 18 anys, un 9,4% entre 18 i 24, un 28,8% entre 25 i 44, un 21,9% de 45 a 60 i un 15,3% 65 anys o més.
L'edat mediana era de 37 anys. Per cada 100 dones de 18 o més anys hi havia 87,3 homes.
La renda mediana per habitatge era de 45.375 $ i la renda mediana per família de 58.000 $. Els homes tenien una renda mediana de 32.500 $ mentre que les dones 31.042 $. La renda per capita de la població era de 17.846 $. Entorn del 8,2% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moreland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Moreland». American Fact Finder. Oficina del Cens dels Estats Units, 12-01-2010.